كشافة

لكشافة هي حركة شبابية عالمية كاينة فـ بزاف ديال لبلدان فـ لعالم كامل. لاصل ديالها كان فـ لمملكة لمتاحدة(بريطانيا)، اللي منها بدات لفكرة وانتاشرات بعدا فـ دول اخرى. تاسسات لحركة لكشّفية فـ سنة1907 على يد اللورد بادن پاول، اللي كان ضابط بريطاني، ودار اول مخيم كشفي باش يعلم لشباب لعتماد على نفس، تعاون، وحب طبيعة. دابا لكشافة ولات حركة كبيرة ومعروفة فـ جميع انحاء لعالم. لكشافة راه حركة ديال شبان، كتربّي وكتكون، وكتخدم ف اطار ديال تطوع وما عندهاش علاقة ب سياسة. هاد لحركة منتشرة ف لعالم كامل، ولهدف ديالها هو تنمية شباب من ناحية لجسد ديالهم وثقافة ديالهم والعقل ديالهم. اللي دارها وحط لقواعد ديالها هو اللورد بادن پاول فـ سنة 1907، وكان باغي بها يعلّم شباب ل عتماد على نفس، روح التعاون، وحب طبيعة ولوطن. فكرة لكشافة وكيفاش بدات. لفكرة ديال لكشافة جات بادن پاول للورد اثناء حصار مافكنج، ملي حاصرت عصابات البوير (مهاجرين من اصل هولندي) ديال لينكليز. فهاد الوقت، استعان بالشباب باش يقومو ببعض لاعمال لعسكرية بحال الحراسة، الطهي، ونقل الرسائل، وتمكنو من فك الحصار بعد. من بعد هاد التجربة، قرر بادن پاول يدير فرق كشفية حسب عمر الشبان، ودار اول مخيم تجريبي سنة 1907 فـ انكليز، فالايام التسعة الاولى من شهر اغسطس فـ جزيرة براونسي، وشارك فيه 20 فتى. من بعد نجاح ديال هاد لفكرة، وسع لفئة لعمرية وضم اشبال. بادن پاول دار مبادئ لكشافة ف كتابو "لكشافة للاولاد" اللي خرج فـ لندن عام 1908، وداكشي كان مبني على تجاربو لعسكرية، وبمساعدة ودعم ديال فريدريك راسل بيرنهام، اللي كان كبير لكشافين فافريقيا البريطانية. فبداية لقرن لعشرين، ولات لحركة لكشفية كتضم ثلاث مجموعات عمرية ديال الدراري: الاشبال، لكشافين، ولجوالة. ومن بعد، فـ 1910، تاسسات منظمة خاصة بالبنات سموها "المرشدات"، وكانت من تاسيس خت بادن پاول، وبمساعدة حتى من مراتو. وهاد المنظمة شملت فئات بحال الزهرات، والمرشدات، وبنات الكشافة. وفـ 1909، تنشر كتاب "الكشافة للاولاد" بنسخة موسعة، وتترجم لعدة لغات، ودار صدى كبير فالعالم فمجال التربية والكشفية. و بادن پاول و مراتو بقاو كيسيرو هاد الحركة حتى توفى. اول مهرجان عالمي ديال الكشافة تدار فـ عام 1920، ومن بعد ولات الكشافة كتنتاشر فـ العالم كامل ما بين الحرب العالمية الاولى والتانية، الا فـ الدول الشيوعية اللي تمنعات فيها. واللي خاصنا نعرفوه هو ان فكرة الكشافة جات عندها اهداف تربوية وتعليمية، وتسميات "الكشافة" جاية من "الكشف"، حيت الهدف منها هو ان الواحد يتعلم القيم، والاخلاق الزوينة، والتربية الصالحة باش يكون مواطن نافع فالمجتمع. لحركة لكشفية كتستعمل برنامج تعليمي كيعتمد على لانشطة لعملية ف لهواء طلق، بحال نصب لخيام، صناعة الخشب، اللعب فالماء، الم على رجلي، التجوال، والالعاب الرياضية. اللي كيميز لحركة هو زي الرسمي ديال الكشاف، واللي الهدف منو هو يخفي الاختلافات الاجتماعية ويعطي احساس بالمساواة بين الكل. هاد الزي فيه وشاح رقبة، لقبعة ديال لحملةولا لباس ديال لقائد. وكاينين حتى لشارات اللي كتكون علا زي، بحال شعار لكشافة، وشارات لستحقاق ورموز اللي كتدل على لمهارات ونشاطات اللي دارهالكشاف. في عام 2007، كانو لكشافة كيتجاوزو 38 مليون عضو من 216 دولة. اكبر جمعيتين هما لمنظمة اعالمية ديال لكشافة (WOSM) اللي كتضم غير لولاد، ولجمعية لعالمية ديال لمرشدات وبنات لكشافة (WAGGGS) اللي فيها منظمات مختلطة. هاد لعام كان كيحتافلو فيه ب ذكرى المية للحركة لكشفية ف لعالم، وكل لمنظمات خططات باش تحتفل بهد لمناسبة لكبيرة. مراحل لكشفية. لمرحلة ديال لبراعم كتهم لاطفال من 3 حتى لـ7 سنين، هادو كيبداو يتعلمو لمبادئ لاولى ديال لكشفية بطريقة بسيطة وممتعة. من بعد كتجي مرحلة لاشبال من 7 حتى لـ11 سنة، وهنا كيولي تركيز على تنمية مهارات تعاون وحب طبيعة. من 11 حتى لـ14 سنة كتكون مرحلة لفتيان، اللي فيها كيتمكنو من تحديات اكبر وتكوين شخصية قوية. مرحلة لمتقدم كتبدا من 14 حتى 17 سنة، وكاينين لي يسميوها "مرشحين لجوالة"، وهنا كيحضرو باش يولي عندهم دور قيادي. بعد ذلك كتجي مرحلة لجوال من 17 سنة حتى يكمل شخص لمنهج ديالو، وهنا كيولي اكثر استقلالية ومسؤولية. مرحلة لقيادة كتجي بعد هاد لمرحلة، فين كيبدا لواحد يساهم بشكل مباشر في تكوين لاجيال جديدة. واخيراً، مرحلةرواد كتهم ناس اللي وصلو لـ40 سنة وفوق، هادو كيعتبروا خبراء ومكرمين ف لحركة لكشفية، ولكن ما كيشاركوهاش مباشرة في لفرق ولا لاشراف، بل كيعطيو الدعم والنصيحة بناءً على التجربة ديالهم. هاد لمراحل كلها متكاملة، وكتساعد على بناء شخصية متوازنة وقادرة على مواجهة تحديات الحياة. وعد لكشافة. وعد لكشافة هو وعد كيقولو لكشاف اول مرة كينضم فيها للكشفية، ونص ديالو هو :"كنوعد بشرفي انني غادي ندير كامل جهدي باش نكون قد لمسؤولية قدّام الله وبلادي، ونعاون ناس فكل وقت وفكل حال، ونتبع قوانين لكشافة. " قانون لكشافة. قانون لكشافة هو مجموعة ديال لمبادئ اللي كيوعد بها لكشاف باش يلتازم بيها، وهما: 1. الكشاف يكون صادق وكيتحلى بثقة. 2. مخلص لله، للوطن ولمولا امره، وكيطيعهم بلا ما يتردد. 3. كيسعى يكون نافع ويساعد ناس فكل ظروف. 4. ودود وصاحب للجميع واخ لكل كشاف. 5. مؤدب فكلامو وتصرفاتو. 6. كيحب لحيوانات ونباتات وكيتفكر انلطبيعة اية من الله. 7. كيطيع والديه وعريف طليعتو وقائدو بلا ما يعاند. 8. بشوش وكيواجه صعوبات بابتسامة وصدر رحب. 9. مقتصد فمصروفو وتصرفاتو. 10. نظيف فكلامو، افعالو، فكرُو وحتى فلباسو. 11. شجاع، ماكيهربش من تحديات ولا لمخاطر.